SET บ่ายแกว่งแคบ รอปัจจัยใหม่
SET ช่วงเช้าปรับขึ้นได้แต่ไม่มาก-วอลุ่มเบาบางโดยมีแรงซื้อในหุ้นพลังงานเป็นหลัก แนวโน้มช่วงบ่ายแกว่งแคบ พร้อมให้แนวรับ 1,470 จุด ส่วนแนวต้าน 1,490 จุด
3 มิ.ย. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนิตี้ เปิดเผยตลาดหุ้นไทยเช้านี้ขยับตัวขึ้นไปได้ไม่มาก โดยได้แรงหนุนจากหุ้นในกลุ่มพลังงานหลังจากที่ราคาน้ำมันดิบได้ปิดที่ระดับสูงสุดของปี อย่างไรก็ตามภาพรวมของตลาดยังอ่อนแอ ส่งผลให้ดัชนีมี upside และ downside จำกัด มอง 1,450 จุด เป็นจุดที่สามารถเข้าสะสมหุ้นได้
ด้านตลาดหุ้นภูมิภาคเคลื่อนไหวทั้งในแดนบวกและลบ โดยปัจจัยจากนอกประเทศส่วนใหญ่จะอยู่ที่วันศุกร์นี้ ทั้งเรื่องกรีซที่จะครบกำหนดชำระหนี้ประมาณ 300 ล้านยูโร ต้องรอดูว่าจะสามารถคืนได้ตามกำหนดหรือไม่ และติดตามตัวเลขการจ้างงานของสหรัฐ ดังนั้นช่วงสั้นตลาดจึงไม่มี event อะไร ดัชนีคงจะแกว่งตัวด้วยวอลุ่มเทรดบาง
แนวโน้มการลงทุนบ่ายนี้ คาดว่าตลาดหุ่นไทยคงจะซึม และอาจเคลื่อนไหวทั้งในแดนบวกและลบ พร้อมให้แนวรับ 1,470 จุด ส่วนแนวต้าน 1,490 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
TIPCO มูลค่าการซื้อขาย 1,231.58 ล้านบาท ปิดที่ 13.00 บาท เพิ่มขึ้น 1.00 บาท
PTT มูลค่าการซื้อขาย 980.22 ล้านบาท ปิดที่ 344.00 บาท เพิ่มขึ้น 2.00 บาท
TASCO มูลค่าการซื้อขาย 940.35 ล้านบาท ปิดที่ 20.40 บาท เพิ่มขึ้น 0.40 บาท
KBANK มูลค่าการซื้อขาย 735.35 ล้านบาท ปิดที่ 194.00 บาท เพิ่มขึ้น 1.50 บาท
PTG มูลค่าการซื้อขาย 610.51 ล้านบาท ปิดที่ 13.30 บาท เพิ่มขึ้น 1.40 บาท
 
ที่มา: สำนักข่าวอินโฟเควสท์